Füzulin piirikunta

Füzulin piirikunta (, ) on paikallishallintoalue Azerbaidžanissa. Vuonna 1963 perustetun piirin pinta-ala on 1 386 neliökilometriä. Asukkaita on virallisen tilaston mukaan 113 700 henkeä (vuonna 2010).

Füzulin piiri sijaitsee Azerbaidžanin lounaisosassa Kaukasusvuoriston reuna-alueella. Se rajoittuu lounaassa Cəbrayılin, luoteessa Xocavəndin, pohjoisessa Ağcabədin ja koillisessa Beyləqanin piireihin sekä kaakossa Iraniin. Etelärajalla virtaa Araksjoki.

Armenialaiset joukot miehittivät piirin länsiosan 1990-luvulla Vuoristo-Karabahin sodan aikana. Miehitysalueella sijaitsi muun muassa virallinen piirikeskus Füzuli. Länsiosa kuului kansainvälisesti tunnustamattoman Artsakhin tasavallan Hadrutin piiriin. Azerbaidžanin hallussaan pitämällä alueella oli 13 taajamaa ja 22 kylää. Piirin väliaikaisena keskuksena toimi Horadizin kaupunki. Azerbaidžan valtasi alueen takaisin vuoden 2020 sodassa.

Seudun pääelinkeino on maatalous, joka on erikoistunut viljan, puuvillan ja viinirypäleiden viljelyyn sekä karjanhoitoon.

Lähteet

Aiheesta muualla
 Füzulin piirin sivusto 
 Azerbaidjan: Territorial and administrative units , ,